text: Statsministeren på besøg hos mindretallet
  08 juni 2015 kl. 12.10
  Helle Thorning-Schmidt diskuterede bl.a. tosprogede skilte med det tyske mindretal.
  Statsministeren roste det tyske mindretals gode arbejde og understregede, at der kun er ét mindretal. I løbet af det 45 minutter lange møde drøftedes blandt andet mindretallets indsats for det tyske sprog, herunder tosprogede byskilte samt det grænseoverskridende samarbejde og udviklingen i Sønderjylland.
  -Det var et godt møde med en livlig dialog. Jeg er glad for, at statsministeren med besøget viderefører traditionen om at besøge mindretallet i forbindelse med valgkampen, sagde formanden for det tyske mindretal, Hinrich Jürgensen.
  